Kraan & meer | Badkamerwarenhuis.nl : Play and Spirit
Dit item verwijderen Serie: Play
Play keukenkraan rood 56. Die eerste prys, die goue medalje – wie wen? | Bodemklippe
← 55. En toe vererg ek my so…
57.Leef die uitdaging – a life of excellence! →
Posted in Afrikaans - Christen,Bybelstudie	| Tagged geloof,vergewe,vrede Waterbesparing | Alta Cloete
Category Archives: Waterbesparing	Water: Hoe lyk die toekoms?
Laaste stukkie van my en Naomi Meyer se gesprek op Litnet. Ek wil tog beklemtoon dat hierdie posts nie bedoel is om paniek te saai nie, maar om mense (en veral myself!) te help om ons koppe so te swaai dat ons die krisis kan hanteer wanneer hy kom.
Voorspel vir my die land se watertoekoms oor ’n paar jaar. Anders kan jy net vertel hoe jy dink mens kan saamleef met ’n nuwe normaal van baie minder water.
’n Paar jaar gelede was daar al ’n advertensie wat gesê het die volgende wêreldoorlog gaan nie oor grond uitbreek nie, maar oor water. Ek dink nie dis ’n onrealistiese scenario nie. Ek sien ons land se watertoekoms as nogal taamlik donker. Die huidige krisis in die Wes-Kaap gaan nie deur een goeie reënseisoen opgelos word nie. Ons probleme gaan nie sommer weggaan nie.
Mense verskil natuurlik oor aardverwarming of nie, maar vir my as leek lyk dit beslis of natuurverskynsels hewiger word – droogtes word intenser en wanneer die reën kom, kom dit met geweld, soos ons die afgelope week in die Kaap aan ons lyf gevoel het. Ons sal moet leer om daarvoor voorsiening te maak, oa deur te skep as dit wel reën.
Hopelik leer ons owerhede uit die huidige krisis en word alternatiewe maniere van watervoorsiening in die toekoms ’n werklikheid. Ons kan eenvoudig nie meer bekostig om drinkbare water vir allerhande ander goed te gebruik nie.
Ek dink dus ons moet eenvoudig aanvaar ons leef in ’n waterskaars land en ons lewens daarvolgens inrig. Dit kan gedoen word. Dit kan selfs tot persoonlike groei en ’n rustiger lewenstempo lei. Mens kan gewoond raak aan baie dinge. En jy kan in die proses ’n groter waardering vir die gawes van die natuur ontwikkel en leer om meer bewustelik en met groter dankbaarheid te leef.
Volledige gesprek by http://www.litnet.co.za/waterskaarste-praktiese-wenke/
Posted by Alta Cloete op 25/06/2017 in Natuur, Suid-Afrika, Waterbesparing
Sleutelwoordw: Afrikaans, Alta Cloete, droogte, droogte. water. waterbesparing	Kom ons spaar water (vervolg)
Nog ‘n stukkie van my en Naomi Meyer se gesprek op Litnet:
Waar drastiese en permanente verandering nodig is, is by ons tuine. ’n Australiese besoeker het jare gelede sy verbasing uitgespreek omdat Suid-Afrikaanse tuine so Europees van aard is. Intussen het ons darem veel meer bewus geraak van waterwys en inheemse plante, maar daar is steeds groot ruimte vir verbetering. Dis deesdae vir my ’n plesier om op te let hoeveel pragtige vetplanttuine daar nou te sien is. Die dorpie Prince Albert is ’n wonderlike Read the rest of this entry »
Posted by Alta Cloete op 20/06/2017 in Natuur, Suid-Afrika, Waterbesparing
Sleutelwoordw: Afrikaans, Alta Cloete, droogte, grasperke, opgaartenks, tenks, tuine, water, Waterbesparing, waterskaarste, watertenks	Kom ons spaar water!
Nog ‘n stukkie van my en Naomi Meyer van Litnet se gesprek oor waterskaarste en droogte en wat ons kan doen. (Skakel vir volledige artikel aan die einde.)
Te min water. Ons beleef dit reeds. Het jy praktiese besparingswenke, terwyl daar nog (bietjie) water is?
Ek sien die huidige krisis as ’n geleentheid om ons hele benadering tot water te verander. Vir my as plaaskind uit ’n droë streek is dit nie so ’n groot verandering nie, hoewel die dorpslewe my wel ’n bietjie bederf het. Ek verstaan egter dat stedelinge verder van die natuur lewe en dalk dinge soos water en vars lug makliker as vanselfsprekend kan aanneem. Daardie tyd is egter nou verby. Ons moet baie vinnig leer om oor elke druppel water wat ons gebruik te DINK. Ons moet leer seerkry as drinkbare water bloot in die drein afloop. Ons moet outomaties probeer om water minstens twee keer te Read the rest of this entry »
Posted by Alta Cloete op 18/06/2017 in Random gedagtes, Stories van hoop, Suid-Afrika, Waterbesparing
Sleutelwoordw: Afrikaans, Alta Cloete, droogte, spaar water, water, Waterbesparing, waterskaarste	Droogte en waterskaarste: dieselfde ding?
Hier is die eerste deel van my en Naomi Meyer van Litnet se gesprek oor die watersituasie in ons land en veral in die Wes-Kaap:
Droogte. Beteken dit vir jou dieselfde as waterskaarste? Brei asseblief ’n bietjie hierop uit. Ook jou emosies en gedagtes hieromtrent. En kinderdaeherinneringe, waar jy grootgeword het en hoe jy dit toe ervaar het.
Ek het in die Karoo (Sutherland se wêreld) grootgeword, waar droogte deel van die lewe was en steeds is. Ek onthou hoe my ma in ’n skielike donderbui gehardloop het om haar kuikens te red en dié woorde geuiter het: “Te veel reën is nog erger as te min.” Vandag kan ek daaruit aflei dat sy – soos ek – gewoond was aan periodieke droogtes, maar nooit aan ’n lewensbedreigende waterskaarste blootgestel was nie.
Ek het grootgeword met die besef dat water kosbaar is en altyd spaarsaam gebruik moet word. Vir my is die wenke wat nou gegee word, soos dat jy nie die ketel moet vol tap vir een koppie tee of dat jy die kraan moet toedraai terwyl jy jou tande borsel, hopeloos te min, hopeloos te laat. Dit – en vele ander – is dinge wat in ons huis nog altyd gedoen is. My mening is dat ons nou veel drastieser maatreëls nodig het as hierdie goedjies.
Ons het in die ’70’s, toe ek kind was, natuurlik veel meer basies geleef. Ek besef nou die standaarde vir persoonlike higiëne was eenvoudig nie so hoog soos vandag nie. Ons het in Sutherland se koue in die koshuis slegs op sportaande warm water gehad. Die tussenin aande het ons ge-top&tail in die wasbakkies. Ek onthou dat ons in die winter die lou water uit ons warmwatersakke gebruik het om ons gesig te was. Ek het twee dae aan ’n skoolhemp gedra en hare is een keer per week met vars water uit die tenk gewas. En dan wat vandag vir ons amper ondenkbaar is: die toilet is nie gespoel vir elke klein piepietjie nie!
Ek dink die tyd is ryp om permanent terug te gaan na sommige van daardie ouer praktyke. Ons was destyds honderd persent gesond en gelukkig en beslis nie vuil nie. Cleanliness is next to godliness, dis waar – maar ons sal ons standaarde ’n ietsie moet laat sak, of andersins waterlose skoonmaakplanne maak. (Ek het onlangs gehoor van Saoedi-Arabië se hele vloot vliegtuie wat met ’n waterlose middel gewas word.)
Volledige gesprek by: http://www.litnet.co.za/waterskaarste-praktiese-wenke/
Posted by Alta Cloete op 16/06/2017 in Random gedagtes, Suid-Afrika, Waterbesparing
Sleutelwoordw: Afrikaans, Alta Cloete, droogte. water. waterbesparing, Karoo, waterskaarste, Wes-Kaap	Die (moontlike) ondenkbare: Wanneer die water ophou vloei …
Dibi Symington, skrywer van die spanningsromans Saliger en Vrediger het op Vryheid in Noord-Natal die ondenkbare oorleef: Die dag wanneer daar nie meer water by die kraan uitkom nie. Sy het vir my die onderstaande stuk geskryf oor presies hoe sy daardie “oorleef” aangepak het. Ek dink ons hier in die Kaap moet so stadigaan (of redelik vinnig!) begin gewoond raak aan die gedagte dat dit dalk op ‘n kwade dag by ons ook kan gebeur. En ten minste in ons koppe begin planne maak.
Baie dankie, Dibi!
Hoe om te oorlewe in die Einde der Dae
Ek is ‘n vreeslike angstige mens. My lewensbeskouing is apokalipties. Dit was nog altyd. Selfs as kind het ek bevestigend saamgeknik as die dominee Sondae in die kerk preek oor die ellende en plae wat sondaars te wagte kon wees. Die eindtye was van my komdae af net ‘n dagreis ver. Ek het die Oordeel al drie keer aan eie bas gevoel. Read the rest of this entry »
Posted by Alta Cloete op 01/06/2017 in Waterbesparing
Sleutelwoordw: Afrikaans, besparingswenke, Dibi Symington, droogte, Saliger, spaar water, Suid-Afrika, Vrediger, water, Waterbesparing	Alta Cloete	Alta Cloete
Reader appreciation awardVorige skryfsels	Fibromyalgia: 'n Nuwe siekte van ons tyd?	TROTS SUID-AFRIKAANS!	Valentynsdag …	'n Lewe sonder diere? Nooit!	De Kock, Helene - Somersneeu	Skelmspuiter - 'n droogtestorie	Kry ‘n mens nog rolmodelle?	E-boeke: Goedkoper/duurder/dieselfde prys?	Irma Joubert is besig om die VSA en Europa te verower!	Fyn porselein - Helena Hugo	Kategorieë	Aanhalings